న్యూఢిల్లీ : ఆధునీకరణ, విస్తరణ తర్వాత ప్రభుత్వ రంగంలోని స్టీల్ అథారిటీ ఆఫ్ ఇండియా (సెయిల్) మార్కెటింగ్ సమస్యలు ఎదుర్కొంటోంది. రూ.70,000 కోట్ల పెట్టుబడితో చేపట్టిన సెయిల్ ఆధునీకరణ, విస్తరణ చివరి దశకు చేరింది. భిలాయ్ స్టీల్ ప్లాంట్ ఆధునీకరణ కూడా కొద్ది నెలల్లో పూర్తవుతుంది. దీంతో కంపెనీ ఉత్పత్తి సామర్ధ్యం 60-70 శాతం పెరగనుంది. ఆర్థిక వ్యవస్థ నీరసించడంతో ప్రస్తుతం స్టీల్ డిమాండ్ అంతంత మాత్రంగానే ఉంది. ‘త్వరలో మా ఉత్పత్తి సామర్ధ్యం 60-70 శాతం పెరగనుంది. ఈ ఉత్పత్తిని అమ్మడం పెద్ద సవాల్’ అని సెయిల్ చైర్మన్ పికె సింగ్ చెప్పారు. దేశంలో స్టీల్ ఉత్పత్తి సామర్ధ్యం ఏటా ఏడెనిమిది శాతం చొప్పున పెరుగుతుంటే, వినియోగం మాత్రం మూడు శాతం చొప్పున మాత్రమే పెరుగుతున్న విషయాన్ని గుర్తు చేశారు.
newdhilly : aadhuneekarana, vistarana tarvaata prabhutva rangamlooni steel atharity af india (seyil) marcheting samasyalu edurkontondi. roo.70,000 kotla pettubaditho chepattina seyil aadhuneekarana, vistarana chivari dasaku cherindi. bhilay steel plant aadhuneekarana kuudaa koddi nelallo puurtavutumdi. deentho company utpatti saamardhyam 60-70 saatam peraganundi. aardhika vyavastha neerasinchadamtho prastutam steel demand antanta maatramgaane undi. ‘twaralo maa utpatti saamardhyam 60-70 saatam peraganundi. ee utpattini ammadam pedda sawal’ ani seyil chairman pike sing cheppaaru. desamlo steel utpatti saamardhyam eta edenimidi saatam choppuna perugutunte, viniyogam maatram moodu saatam choppuna matrame perugutunna vishayaanni gurtu chesaru.